《永明寿禅师赞》
宋代·释居简

客吟灯残，猿啼月落。衲帔蒙头，千岩万壑。指破凡夫，为等千妙千。

齐大小乘，于钱索井索。纵大辩于谈笑，寄虚怀于冥莫。

所谓百轴宗镜之文，如太山之一毫芒。巍巍堂堂，炜炜煌煌。

非心亦非佛，破镜不重光。

作者简介：释居简（一一六四～一二四六），字敬叟，号北涧，潼川（今四川三台）人。俗姓龙（《补续高僧传》卷二四作王）。依邑之广福院圆澄得度，参别峰涂毒于径山，谒育王佛照德光，走江西访诸祖遗迹。历住台之般若报恩。后居杭之飞来峰北涧十年。起应霅之铁佛、西余，常之显庆、碧云，苏之慧日，湖之道场，诏迁净慈，晚居天台。理宗淳祐六年卒，年八十三，僧腊六十二。